**Գևորգ Մեղրիկ** (1043 - 1113, Դրազարկի վանք, Ադանայի մարզ, Թուրքիա), հայ աստվածաբան, մանկավարժ և 11-12-րդ դարերի հայ նշանավոր գործիչ։

Կենսագրություն
--------------

Ծնվել է մոտավորապես 1043/45 թվականներին Վասպուրականում գտնվող Անալյուր գյուղում։ Կրթություն է ստացել Սևանավանքում։ Ուսուցումից հետո երկար ժամանակ մնացել է այնտեղ և զբաղվել մանկավարժական գործունեությամբ։ «Մեղրիկ» (քաղցրագլուխ) մականունը ստացել է իր մեղմ բնավորության համար։ 11-րդ դարի վերջին, իշխան Թորոսի հրավերով, մեկնել է Կիլիկիա Հայաստան, որտեղ հիմնել է (այլ տվյալներով՝ վերականգնել է) Սիսի Խորին վանքը և անապատները։ Հենց նրա գործունեության շնորհիվ է, որ Դրազարկի վանքը դարձել է Հայաստանի գրքի խոշորագույն կենտրոններից մեկը։ Եղել է Գրիգոր Վկայասեր և Բարսեղ Անեցի կաթողիկոսների աջակիցը։ Ապրել է միաբանական խիստ կանոնակարգով, ընդհանուր առմամբ 50 տարի ապրել է ճգնավորությամբ, ինչի համար հռչակվել է որպես «բոլոր հայերի հոգևոր հայր»։ Մահացել է Դրազարկի վանքում 70 տարեկանում։

Նրա կյանքի և գործունեության մասին կենսագրական տվյալները պահպանվել են Սամուել Անեցու, Ստեփանոս Օրբելյանի, Կիրակոս Գանձակեցու, Վարդան Արևելցու, Մատթեոս Ուռհայեցու, Սմբատ Սպարապետի, ինչպես նաև Գևորգի հուշագրություններում և ձեռագրերում։

Ժառանգությոսւն և հիշողություն
-----------------------------

Գևորգի գրական ժառանգությունից քիչ բան է պահպանվել։ Հայտնի է, որ Գրիգոր Վկայասեր կաթողիկոսի հանձնարարությամբ նա խմբագրել և համալրել է «Ճաշոց» կրոնական գիրքը։ Նրա գրչին են պատկանում մի շարք աստվածաբանական ստեղծագործություններ՝ Աղոթական բանք յաղագս զղջման մեղաց, Համառոտ պատմութիւն նշխարաց առաքելոյն Պետրոսի, Գիրք ողջույնի եւ պաղատանաց, ինչպես նաև աղոթքներ, խոստովանություններ և կրոնական երգեր՝ (Աղօթք եւ երգք աւրհնութեանց, Աղոթք ի Հայրն երկնավոր, Խոստովանութիւն հավատացելոց ուղղափառաց։ Պահպանվել են նաև 11-12-րդ դարերի մի քանի ձեռագրեր, որոնք վերագրվել կամ պատվիրված են անձամբ Գևորգ Մեղրիկի կողմից։

Գևորգ Մեղրիկի հիշատակը Հայսմավուրքում նշվում է հուլիսի 30-ին։

Նշումներ
--------

1. ↑  Ըստ հին աղբյուրների, մասնավորապես, Մ. Չամչյանի, Սամուել Անեցին իր աշակերտներից մեկն էր (տես *H. Petermann* Beiträge zu der Geschichte der Kreuzzüge aus armenischen Quellen // *Abhandlungen der Königlichen Akademie der Wissenschaften in Berlin*. — 1860.), սակայն այս պնդումը հաստատում չի գտնում ժամանակակից աղբյուրներում։

Ծանոթագրություններ
------------------

1. ↑  *Г. П. Хомизури* Армянская Апостольская Церковь. Святые, мученики, видные священнослужители, богословы, христианские деятели культуры: словарь. — М.: «Гуманитарий», 2007. — ISBN 978-5-91-367-020-5
2. ↑  Дразаркский монастырь = Դրազարկի վանք // *Энциклопедия «Христианская Армения»*. — 2002. — С. 281. Архивировано из первоисточника 1 Հոկտեմբերի 2015.
3. 1 2 3  Геворг Мегрик = Գևորգ Մեղրիկ // *Энциклопедия «Христианская Армения»*. — 2002. — С. 208—209. Архивировано из первоисточника 1 Հոկտեմբերի 2015.
4. 1 2 3  Կաղապար:Православная энциклопедия
5. 1 2  Robert Bedrosian Armenian Writers // Eleventh century // Ge'org Meghrik
6. ↑  *Sirarpie Der Nersessian* Miniature Painting in the Armenian Kingdom of Cilicia from the Twelfth to the Fourteenth Century. Vol 1. — Dumbarton Oaks, 1993. — С. 3. — 652 с.
7. 1 2  *Матевосян А. С.* Памятные записи армянских рукописей V—XII веков. — Ер.: изд-во АН АрмССР, 1988. — С. 117, 144, 149, 171.